Diari Oficial de la Generalitat Valenciana


Sumari del DOGV 8068, del 22-06-2017 (2017/4969)

Notificació de la sentència dictada en el procediment de guarda i custòdia contenciós número 909/2016.
------------------------------------------------------------------------------------------------------

### Dades del document

Número de DOGV
:   8068

Data del DOGV
:   22-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4969


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia contenciós número 909/2016. [2017/4969]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats número 000909/2016, seguides a instàncies de Soledad García Escribá contra Jorge Vicente Miñano Alandes, en situació de rebel·lia, en què, en data 31 de maig de 2017, s'ha dictat la sentència que té la part dispositiva que és com segueix:  
  
«Dispositiva  
Estime la demanda plantejada per Soledad García Escribá contra Vicente Miñano Alandes, declarat en rebel·lia, en què ha sigut part el Ministeri Fiscal, i adopte les mesures definitives següents respecte al fill comú, J. V. M. G.:  
1. Ambdós progenitors exerciran la pàtria potestat sobre el menor, si bé atribuïsc a la demandant, Soledad García Escribá, la guarda i custòdia del menor i la facultat en exclusiva de tramitar els documents que necessite el menor, inclosos els d'identitat o el passaport, i també per a viatjar amb el menor fora d'Espanya o autoritzar la realització de viatges escolars o activitats escolars del menor sense la necessitat del consentiment exprés del progenitor.  
2. Les visites entre el fill menor d'edat i el seu pare es duran a terme quan ambdós les concerten.  
3. El pare haurà d'abonar en concepte de contribució als aliments del seu fill la quantitat de 250 euros mensuals, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus de consum que publica l'Institut Nacional d'Estadística, i contribuirà a les despeses extraordinàries, abonant la meitat de les que s'acrediten i siguen necessàries o hagen sigut consensudes per les parts.  
Tot això sense fer una condemna especial a les costes d'aquest procediment.  
Contra aquesta resolució es pot interposar un recurs d'apel·lació que s'haurà d'interposar per escrit dins del termini de 20 dies, amb la indicació de la infracció comesa segons el parer de la persona recurrent i acompanyat del resguard que acredite haver efectuat el dipòsit de 50 euros en el compte de dipòsits i consignacions d'aquest jutjat, obert al Banco de Santander, llevat que la persona recurrent tinga concedit el benefici de justícia gratuïta. Si no s'efectua el dipòsit, serà esmenable el defecte dins del termini de dos dies, i no s'admetrà a tràmit si no s'esmena.  
Aquesta és la meua sentència, que pronuncie, mane i firme.»  
  
I perquè valga de notificació de forma deguda al demandat, Jorge Vicente Miñano Alandes, en situació de rebel·lia i parador ignorat, expedisc i firme aquest edicte.  
  
València, 31 de maig de 2017.- La lletrada de l'Administració de justícia: Alicia Ordeig Rabadán.